สวัสดีค่ะ หนูเผลอไปกินช้าวช้อนเดียวกับน้องที่เป็นไวรัสตับอักเสบบี ประมาณ 2 คำติดต่อกัน แล้วบริเวณริมฝีปปากของหนูมีแผลจากปากแห้ง จะทำให้ติดเชื้อมั้ยคะ กังวัลมากค่ะ ต้องทำยังไงดีคะ
สวัสดีค่ะ โรคไวรัสตับอักเสบ บี เป็นโรคที่มีการติดเชื้อไวรัสของตับ ซึ่งมีสาเหตุมาจากการติดเชื้อไวรัสตับอักเสบ บี (HBV) การติดเชื้อนี้อาจนำไปสู่โรคร้ายที่เป็นอันตรายต่อตับและชีวิตได้ เช่น ตับวาย ตับแข็ง และมะเร็งตับ โดยการติดเชื้อไวรัสตับอักเสบ บี สามารถติดต่อกันได้ผ่านทางสารคัดหลั่งที่มาจากร่างกาย เช่น ติดต่อได้ทางเลือด (การรับเลือดและผลิตภัณฑ์ของเลือด) ติดต่อผ่านเข็มฉีดยา การฝังเข็ม หรืออุปกรณ์ที่มีเชื้อปนเปื้อน หรือติดต่อได้จากการมีเพศสัมพันธ์ทางสารคัดหลั่งการรับประทานอาหารร่วมช้อนกับผู้เป็นไวรัสตับอักเสบบี มีโอกาสรับเชื้อได้น้อยมากๆ คือต้องสัมผัสกับน้ำลายผู้ติดเชื้อจำนวนมาก ซึ่งจากเหตุการณ์ที่กล่าวมา มีโอกาสน้อยไม่ต้องกังวลจนเกินไปค่ะ ในคนส่วนใหญ่ที่ติดไวรัสตับอักเสบบี ส่วนใหญ๋จะสามารถต่อสู้ กำจัดเชื้อ สร้างภูมิขึ้นมาได้ น้อยคนที่จะกลายเป็นเรื้อรังจนกลายเป็นโรคดังกล่าวไป ถ้าไม่สบายใจ อาจไปเจาะเลือดติดตามที่ประมาณ 1-3 เดือนหลังมีความเสี่ยง